pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-องค์การทรัพย์สินทางปัญญาโลก ปรับอันดับนวัตกรรมของไทยดีขึ้น 7 อันดับ ดัชนี ปรับจากอันดับที่ 51 เป็นอันดับที่ 44 ของโลก
วันพฤหัสบดีที่ 12 กรกฎาคม 2561
องค์การทรัพย์สินทางปัญญาโลก ปรับอันดับนวัตกรรมของไทยดีขึ้น 7 อันดับ ดัชนี ปรับจากอันดับที่ 51 เป็นอันดับที่ 44 ของโลก
นายสนธิรัตน์ สนธิจิรวงศ์ รัฐมนตรีว่าการกระทรวงพาณิชย์ เปิดเผยว่า เมื่อวันที่ 10 กรกฎาคม 2561 เวลาประมาณ 22.00 น. ตามเวลาประเทศไทยองค์การทรัพย์สินทางปัญญาโลก (WIPO) ร่วมกับมหาวิทยาลัยคอร์แนลของสหรัฐอเมริกา
และสถาบันด้านการบริหารธุรกิจของสิงคโปร์ (INSEAD) เปิดเผยรายงานการประเมินผลดัชนีนวัตกรรมโลก (The Global Innovation Index: GII) ประจําปี 2561 ณ นครนิวยอร์ก สหรัฐอเมริกา ซึ่งเป็นการจัดอันดับด้านการส่งเสริมและพัฒนานวัตกรรมของ 126 ประเทศทั่วโลก โดยในปีนี้ ไทยได้รับการปรับอันดับดีขึ้นถึง 7 อันดับ จากอันดับที่ 51 มาเป็นอันดับที่ 44ซึ่งถือว่าเป็นแนวโน้มที่น่ายินดีเป็นอย่างมาก
ทั้งนี้ จากการประเมินตัวชี้วัด (Indicators) 80 ตัว ทั้งในส่วนที่เกี่ยวข้องกับนโยบาย การเมืองและกฎหมาย ทุนมนุษย์และการวิจัย อินฟราสตัคเจอร์ สถานะทางการตลาด การดําเนินธุรกิจ ตลอดจนการสร้างสรรค์และใช้ประโยชน์จากองค์ความรู้ เทคโนโลยี และผลงานสร้างสรรค์ ที่จะผลักดันให้เกิดนวัตกรรมด้านต่างๆ ไทยถูกจัดให้เป็นประเทศผู้นําในหลายด้าน เช่น การส่งออกสินค้าสร้างสรรค์ (ไทยอยู่อันดับที่ 6) การส่งออกสินค้าเทคโนโลยีขั้นสูง (ไทยอยู่อันดับที่ 8) และการจดทะเบียนอนุสิทธิบัตร (ไทยอยู่อันดับที่ 11) และยิ่งไปกว่านั้น องค์การทรัพย์สินทางปัญญาโลก (WIPO) และหน่วยงานที่ร่วมจัดทํารายงานฉบับนี้ได้ระบุว่าไทยเป็นหนึ่งใน 20 ประเทศ ที่มีศักยภาพสูงในการพัฒนาด้านนวัตกรรม
อนึ่ง ประเทศที่อยู่ใน 10 อันดับแรกในการจัดอันดับครั้งนี้ ได้แก่ สวิตเซอร์แลนด์ เนเธอร์แลนด์ สวีเดน อังกฤษ สิงค์โปร์ สหรัฐอเมริกา ฟินแลนด์ เดนมาร์ก เยอรมัน และไอร์แลนด์โดยประเทศสมาชิกอาเซียน มีเพียงสิงคโปร์ (อันดับที่ 5) ประเทศเดียวที่ติด 1 ใน 10 ประเทศผู้นําด้านนวัตกรรม รองลงมา คือ ประเทศมาเลเซีย (อันดับที่ 35) ไทย (อันดับที่ 44) และเวียดนาม (อันดับที่ 45) ตามลําดับ
นายสนธิรัตน์ฯ เปิดเผยเพิ่มเติมว่า การเติบโตทางเศรษฐกิจมีผลเชื่อมโยงกับการพัฒนานวัตกรรมและเทคโนโลยีขั้นสูง รวมทั้งการส่งเสริมการวิจัยและพัฒนาและการพัฒนาทุนมนุษย์ เป็นอย่างมาก ดังจะเห็นได้จากหลายประเทศที่ประสบภาวะเศรษฐกิจชะลอตัวนั้นมาจากแนวโน้มที่ลดลงในการลงทุนด้านการวิจัยและการพัฒนา ดังนั้น รัฐบาลจึงให้ความสําคัญในการพัฒนาโครงสร้างพื้นฐานที่จะเป็นปัจจัยในการส่งเสริมให้เกิดการพัฒนาด้านนวัตกรรมและเทคโนโลยีขั้นสูง โดยเฉพาะการพัฒนาระบบทรัพย์สินทางปัญญา ทั้งในด้านการส่งเสริม การคุ้มครอง การใช้ประโยชน์จากทรัพย์สินทางปัญญาในเชิงพาณิชย์ และการป้องกันและปราบปรามการละเมิดสิทธิในทรัพย์สินทางปัญญา ให้เป็นไปอย่างมีประสิทธิภาพและต่อเนื่อง ตลอดจนการมุ่งเน้นให้ความสําคัญกับการวิจัยและพัฒนาให้มากขึ้น รวมทั้งการจัดสรรงบประมาณเพิ่มเติม และการทํางานร่วมกันอย่างใกล้ชิด ทั้งภาครัฐ ภาคเอกชน และภาคการศึกษา
รัฐบาลไทย-ข่าวทำเนียบรัฐบาล-สธ. ให้เจ้าหน้าที่ดูแลสุขาภิบาลสิ่งแวดล้อม เฝ้าระวังโรคหลังน้ำลด
วันจันทร์ที่ 12 พฤศจิกายน 2561
สธ. ให้เจ้าหน้าที่ดูแลสุขาภิบาลสิ่งแวดล้อม เฝ้าระวังโรคหลังน้ําลด
กระทรวงสาธารณสุข ส่งทีมเจ้าหน้าที่ลงพื้นที่เยี่ยมบ้านผู้ประสบภัยน้ําท่วม  ดูแลสุขาภิบาลสิ่งแวดล้อม  เฝ้าระวังโรคหลังน้ําลด สําหรับโรงพยาบาลบางสะพานเปิดให้บริการผู้ป่วยนอก ห้องอุบัติเหตุฉุกเฉินแล้ว และจะเปิดบริการตามปกติทุกแผนกวันพรุ่งนี้
กระทรวงสาธารณสุข ส่งทีมเจ้าหน้าที่ลงพื้นที่เยี่ยมบ้านผู้ประสบภัยน้ําท่วม ดูแลสุขาภิบาลสิ่งแวดล้อม เฝ้าระวังโรคหลังน้ําลด สําหรับโรงพยาบาลบางสะพานเปิดให้บริการผู้ป่วยนอก ห้องอุบัติเหตุฉุกเฉินแล้ว และจะเปิดบริการตามปกติทุกแผนกวันพรุ่งนี้
นายแพทย์ปานเนตร ปางพุฒิพงศ์ รักษาการในตําแหน่งผู้ตรวจราชการกระทรวงสาธารณสุข เขตสุขภาพที่ 5 ให้สัมภาษณ์เกี่ยวกับสถานการณ์น้ําท่วม ว่า ได้รับรายงานจากนายแพทย์สาธารณสุขจังหวัดประจวบคีรีขันธ์ว่า วอร์รูมน้ําท่วมจังหวัดประจวบคีรีขันธ์ที่มีผู้ว่าราชการจังหวัดเป็นประธาน ได้เห็นชอบให้เปิดโรงพยาบาลบางสะพานในช่วงบ่ายวันนี้ (12 พฤศจิกายน 2561) ภายหลังจากทดสอบระบบบริการแล้วพบว่าเข้าสู่ภาวะปกติแล้วเกือบ 95% เหลือเพียงห้องทันตกรรม/ห้องคลอด/ห้องผ่าตัด ซึ่งอยู่ระหว่างกรมสนับสนุนบริการสุขภาพตรวจปริมาณฝุ่น และสํานักงานป้องกันควบคุมโรคที่ 5 เพาะเชื้อประเมินด้านความสะอาด จะเปิดให้บริการตามปกติทุกแผนก และปิดโรงพยาบาลสนามที่โรงเรียนบางสะพานวิทยาในวันพรุ่งนี้ สําหรับโรงพยาบาลส่งเสริมสุขภาพตําบล (รพ.สต.) ที่ได้รับผลกระทบ 3 แห่ง ได้แก่ รพ.สต.ทุ่งขี้ต่าย อ.บางสะพาน รพ.สต.บ้านศรีนคร อ.บางสะพานน้อย และรพ.สต.บ้านเนินดินแดง อ.ทับสะแก เปิดให้บริการได้ตามปกติ
“ได้ให้สํานักงานสาธารณสุขจังหวัดประจวบคีรีขันธ์ ส่งเจ้าหน้าที่ดูแลเรื่องสุขาภิบาลสิ่งแวดล้อม เฝ้าระวังป้องกันควบคุมโรคหลังน้ําลด และส่งทีมอนามัยสิ่งแวดล้อม สํารวจความเสี่ยงด้านอนามัยสิ่งแวดล้อม ให้คําแนะนํา ช่วยเหลือฟื้นฟูหลังน้ําลด รวมทั้งส่งทีมช่วยเหลือเยียวยาจิตใจผู้ประสบภาวะวิกฤต (MCATT) เยียวยาด้านจิตใจแก่ผู้ประสบภัย” นายแพทย์ปานเนตรกล่าว
สําหรับผลการให้บริการด้านการแพทย์และสาธารณสุข ตั้งแต่วันที่ 9 – 12 พฤศจิกายน 2561 ได้ติดตามดูแลผู้ป่วยและกลุ่มเปราะบางรวม 659 ราย โดยเป็นผู้ป่วยเบาหวาน 234 ราย ผู้ป่วยที่ต้องล้างไต 11 ราย เด็กเล็ก 0-5 ปี 68 ราย ผู้สูงอายุ 286 ราย ผู้ป่วยติดเตียง 46 ราย และหญิงตั้งครรภ์ 14 ราย โรงพยาบาลสนามที่โรงเรียนบางสะพานวิทยา ให้บริการผู้ป่วยนอกและอุบัติเหตุฉุกเฉิน 176 ราย และส่งผู้ป่วยไปรับการรักษาต่อ 36 ราย ทีมมินิเมิร์ท (Mini MERT) ออกหน่วยแพทย์เคลื่อนที่ตั้งจุดให้บริการ 3 จุด มีผู้รับบริการรวมสะสม 67 ราย ทีมเฝ้าระวังสอบสวนเคลื่อนที่เร็ว (SRRT) เฝ้าระวังโรคในพื้นที่อ.บางสะพาน 4 หมู่บ้าน ขณะนี้ยังไม่พบการระบาดของโรค ทีม MCATT เยียวยาด้านจิตใจ ในอ.ทับสะแก อ.บางสะพาน และอ.บางสะพานน้อย พร้อมประเมินปัญหาสุขภาพจิต 138 ราย พบมีภาวะเครียดสูง 7 ราย รวมทั้งทีมอนามัยสิ่งแวดล้อม ออกเยี่ยมบ้าน สํารวจความเสี่ยงด้านอนามัยสิ่งแวดล้อมและให้ความช่วยเหลือฟื้นฟูหลังน้ําลด ในพื้นที่อ.บางสะพาน 4 หมู่บ้าน จํานวน 531 หลังคาเรือน
พฤศจิกายน1/10 **************************************** 12 พฤศจิกายน 2561
รัฐบาลไทย-ข่าวทำเนียบรัฐบาล-พม. กำชับทีม One Home เร่งเยียวยาจิตใจสาวทอมวัย 15 ปี ที่ถูกลุงเขยบังคับข่มขืนจนตั้งท้อง ที่ จ.บึงกาฬ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.ลพบุรี
วันศุกร์ที่ 12 มกราคม 2561
พม. กําชับทีม One Home เร่งเยียวยาจิตใจสาวทอมวัย 15 ปี ที่ถูกลุงเขยบังคับข่มขืนจนตั้งท้อง ที่ จ.บึงกาฬ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.ลพบุรี
พม. กําชับทีม One Home เร่งเยียวยาจิตใจสาวทอมวัย 15 ปี ที่ถูกลุงเขยบังคับข่มขืนจนตั้งท้อง ที่ จ.บึงกาฬ พร้อมเร่งช่วยเหลือผู้ด้อยโอกาสและประสบปัญหาทางสังคม ที่ จ.ลพบุรี
วันนี้ (12 ม.ค. 61) เวลา 08.30 น. กระทรวงการพัฒนาสังคมและความมั่นคงของมนุษย์ (พม.) โดยนายณรงค์ คงคํา รองปลัดกระทรวงการพัฒนาสังคมและความมั่นคงของมนุษย์ (รองปลัด พม.)เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 20/2561 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
จากกรณีหญิงสาวทอมวัย 15 ปี ถูกลุงเขยบังคับข่มขืนกระทําชําเราหลายครั้งจนตั้งครรภ์ 6 เดือน และข่มขู่ไม่ให้บอกใคร จนผู้เป็นย่าวัย 67 ปี พาร้องเรียนและดําเนินคดี ที่จังหวัดบึงกาฬ นั้น ตนได้กําชับให้ทีม One Home จังหวัดบึงกาฬ พัฒนาสังคมและความมั่นคงของมนุษย์จังหวัดบึงกาฬ (พมจ.บึงกาฬ) บ้านพักเด็กและครอบครัวจังหวัดบึงกาฬ พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็กของกระทรวง พม. พร้อมเร่งเยียวยาฟื้นฟูสภาพจิตใจหญิงสาวคนดังกล่าวอย่างใกล้ชิดโดยด่วน เพื่อให้สามารถกลับไปใช้ชีวิตในสังคมได้อย่างปกติสุข อีกทั้ง หญิงสาวคนดังกล่าว มีความประสงค์ให้บ้านพักเด็กและครอบครัวจังหวัดบึงกาฬรับอุปการะเด็กทารกไว้ในความดูแลในระยะยาวต่อไป พร้อมร่วมกันหาแนวทางการช่วยเหลือดูแลและคุ้มครองสวัสดิภาพของเด็กตามพระราชบัญญัติคุ้มครองเด็ก พ.ศ. 2546 ต่อไป ทั้งนี้ ปัญหาเด็กถูกกระทําความรุนแรงเกิดขึ้นอย่างต่อเนื่องรายวัน จึงขอความร่วมมือจากผู้ปกครอง บุคคลใกล้ชิดในครอบครัว และทุกคนในสังคม ช่วยกันเฝ้าระวังและติดตามดูแลบุตรหลานหรือคนในครอบครัวอย่างใกล้ชิด ติดตามพฤติกรรมความผิดปกติเป็นระยะ เพื่อป้องกันการเกิดเหตุในลักษณะดังกล่าวขึ้นอีก
สําหรับกรณีหญิงวัย 39 ปี ประสบอุบัติเหตุทางรถจักรยานยนต์ ได้รับบาดเจ็บสาหัส จนร่างกายพิการเป็นอัมพาตช่วงล่าง อาศัยอยู่กับพ่อแก่ชราที่ร่างกายพิการเดินไม่ได้ ลูกอีก 2 คน และสามีชาวกัมพูชา ซึ่งมีเพียงผู้เป็นสามีที่ทํางานหาเงินจุนเจือครอบครัวเพียงคนเดียว บ่อยครั้งที่ต้องหยุดงานเพื่ออยู่ดูแลทุกคนในบ้าน ทําให้มีรายได้ไม่เพียงพอค่าใช้จ่าย ที่จังหวัดลพบุรี นั้น ตนได้กําชับให้ทีม One Home จังหวัดลพบุรี พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริงและประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก ผู้สูงอายุ และคนพิการของกระทรวง พม. พร้อมมอบสิ่งของเครื่องใช้ที่จําเป็น และอุปกรณ์ทางการศึกษา อีกทั้งประสานหน่วยงานที่เกี่ยวข้องในพื้นที่ ช่วยเหลือดูแลในเรื่องการรักษาพยาบาลของผู้ที่ป่วยทั้งหมดอย่างใกล้ชิด และการศึกษาของเด็กทั้งหมดอย่างต่อเนื่อง รวมทั้ง ให้คําแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม และให้คําแนะนําปรึกษาแก่ครอบครัวในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงในระยะยาวต่อไป
รัฐบาลไทย-ข่าวทำเนียบรัฐบาล-จังหวัดสระบุรี นำร่อง 4 โรงพยาบาล รับยาใกล้บ้าน
วันจันทร์ที่ 30 กันยายน 2562
จังหวัดสระบุรี นําร่อง 4 โรงพยาบาล รับยาใกล้บ้าน
จังหวัดสระบุรีขับเคลื่อนโครงการลดความแออัด ให้ประชาชนรับยาใกล้บ้าน เพิ่มความสะดวก นําร่อง 4 โรงพยาบาล 22 ร้านขายยา เน้นผู้ป่วย 4 โรค เบาหวาน ความดันโลหิตสูง หอบหืด และโรคทางจิตเวช
วันนี้ (30 กันยายน 2562) ที่โรงพยาบาลสระบุรี จ.สระบุรี นายวัชรพงศ์ คูวิจิตรสุวรรณ เลขานุการรัฐมนตรีว่าการกระทรวงสาธารณสุข ให้สัมภาษณ์ว่า ได้รับมอบหมายจากนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้เป็นประธานและสักขีพยานพิธีลงนามลงนามบันทึกข้อตกลงความร่วมมือระหว่างโรงพยาบาล ร้านขายยาแผนปัจจุบัน และสํานักงานหลักประกันสุขภาพแห่งชาติ เขต 4 สระบุรี ในโครงการรับยาใกล้บ้านซึ่งเป็นนโยบายที่กระทรวงสาธารณสุขให้ความสําคัญ เพื่อลดความแออัด และเพิ่มความสะดวกกับประชาชน ที่ดําเนินการในทุกเขตสุขภาพทั่วประเทศ ให้กับผู้ประกันตนในสิทธิหลักประกันสุขภาพถ้วนหน้า สําหรับจังหวัดสระบุรี ได้นําร่อง ใน 4 โรงพยาบาล ได้แก่ โรงพยาบาลสระบุรี โรงพยาบาลพระพุทธบาทสระบุรี โรงพยาบาลบ้านหมอ โรงพยาบาลเสาไห้เฉลิมพระเกียรติ 80 พรรษา มีร้านขายยาที่ผ่านมาตรฐาน GPP ( Good Pharmacy Practice) และสมัครใจเข้าร่วม 22 ร้านมีสัญลักษณ์ร้านยาชุมชนอบอุ่น และมีการเชื่อมโยงข้อมูลกับโรงพยาบาลรวมทั้งจัดเตรียมยาสํารองไว้ที่ร้านยา ให้บริการผู้ป่วยใน 4 กลุ่มโรค คือ เบาหวาน ความดันโลหิตสูง โรคทางจิตเวช และหอบหืดที่มีอาการคงที่ สามารถไปรับยาที่ร้านยาใกล้บ้านที่ร่วมโครงการ ไม่ต้องรอรับยาในโรงพยาบาล ซึ่งจะได้รับยาตัวเดียวกับที่โรงพยาบาลจ่ายไว้เดิม สําหรับ 4 โรงพยาบาล มีจํานวนผู้ป่วย 4 กลุ่มโรค ที่คัดกรองแล้วสามารถไปรับยาจากร้านขายยามาตรฐานจีพีพี (GPP : Good Pharmacy Practice) 10,686 ราย
ด้านนายแพทย์รุ่งฤทัย มวลประสิทธิ์พร นายแพทย์สาธารณสุขจังหวัดสระบุรี กล่าวว่า จังหวัดสระบุรี ได้มอบหมายจากนายแพทย์สุระ วิเศษศักดิ์ ผู้ตรวจราชการกระทรวงสาธารณสุข เขตสุขภาพที่ 4 ให้เป็นตัวแทนขับเคลื่อนโครงการลดความแออัดรับยาใกล้บ้าน และได้ทําแผนที่อิเล็กทรอนิกส์ให้ผู้ป่วยสามารถตรวจสอบร้านขายยาเข้าร่วมโครงการฯ ด้วยระบบค้นหาร้านขายยาผ่านสมาร์ทโฟน และออกตรวจมาตรฐานร้านขายยาก่อนเข้าร่วมโครงการฯ พบว่า ทุกแห่งมีมาตรฐานตามหลักเกณฑ์วิธีการปฏิบัติที่ดีทางเภสัชกรรม มีแผนดําเนินการตรวจสอบมาตรฐานเป็นระยะ และมีความพร้อมเริ่มดําเนินการวันที่ 1 ตุลาคม 2562 โดยได้รับความร่วมมือจากสมาคมเภสัชกรรม (แห่งประเทศไทย) นําทีมอาจารย์จากคณะเภสัชศาสตร์ มหาวิทยาลัยธรรมศาสตร์และมหาวิทยาลัยรังสิต ให้ความรู้แก่ร้านขายยาในการให้คําแนะนําผู้ป่วยกลุ่มโรคเบาหวาน ความดันโลหิตสูง หอบหืด และโรคทางจิตเวช
******************************************** 30 กันยายน 2562
รัฐบาลไทย-ข่าวทำเนียบรัฐบาล-เสริมศักยภาพการคมนาคม เชื่อมโยงอิสานเชื่อมเมืองไทย
วันพฤหัสบดีที่ 10 ตุลาคม 2562
เสริมศักยภาพการคมนาคม เชื่อมโยงอิสานเชื่อมเมืองไทย
เสริมศักยภาพการคมนาคม เชื่อมโยงอิสานเชื่อมเมืองไทย
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายถาวร เสนเนียม รัฐมนตรีช่วยว่าการกระทรวงคมนาคม นําคณะลงพื้นที่สนามบินขอนแก่นเมื่อวานนี้ (9 ต.ค. 2562) เพื่อติดตามความคืบหน้าการก่อสร้างอาคารที่พักผู้โดยสารหลังใหม่และปรับปรุงอาคารผู้โดยสารเดิม ให้เป็นขนาด 44,500 ตารางเมตร สามารถรองรับผู้โดยสารได้ 2,000 คนต่อชั่วโมง หรือ 5 ล้านคนต่อปี รวมถึงโครงการก่อสร้างที่จอดรถหลังใหม่และปรับปรุงอาคารเดิมให้สามารถรองรับรถยนต์ได้ 1,002 คัน เริ่มดําเนินการก่อสร้างเมื่อปี 2561 มีความคืบหน้าไป 28% และในปี 2564 จะเริ่มดําเนินโครงการก่อสร้างลานจอดเครื่องบิน รองรับเครื่องบิน Boing 737 ได้ 11 ลําในเวลาเดียวกัน
รองโฆษกประจําสํานักนายกรัฐมนตรี ยังแจ้งว่ารัฐมนตรีช่วยว่าการกระทรวงคมนาคม ยังได้มอบให้กรมท่าอากาศยาน (ทย.) เร่งรัดผู้รับจ้างดําเนินงานให้เป็นไปตามแผนงาน นําเทคโนโลยีที่ทันสมัยมาให้บริการเพื่อสนับสนุนการพัฒนาท่าอากาศยานเป็น SMART AIRPORT เชื่อมโลก เชื่อมเมืองไทย เชื่อมเมืองรอง พร้อมทั้งจัดสรรเจ้าหน้าที่ให้เพียงพอกับปริมาณผู้ใช้บริการ ส่งเสริม สนับสนุน และประชาสัมพันธ์ผลิตภัณฑ์ท้องถิ่น รวมถึงการได้รับรางวัลต่าง ๆ ให้เป็นที่รู้จักอย่างแพร่หลาย
รัฐบาลไทย-ข่าวทำเนียบรัฐบาล-การขยายระยะเวลาการจดทะเบียนจัดตั้งบริษัทหรือห้างหุ้นส่วนนิติบุคคลเพื่อให้ได้รับสิทธิประโยชน์ยกเว้นภาษีเงินได้ เพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่
วันพุธที่ 27 ธันวาคม 2560
การขยายระยะเวลาการจดทะเบียนจัดตั้งบริษัทหรือห้างหุ้นส่วนนิติบุคคลเพื่อให้ได้รับสิทธิประโยชน์ยกเว้นภาษีเงินได้ เพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่
คณะรัฐมนตรีได้มีมติเมื่อวันที่ 26 ธันวาคม 2560 เห็นชอบให้ขยายระยะเวลาการให้สิทธิประโยชน์ยกเว้นภาษีเงินได้ เพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่ ตามที่กระทรวงการคลังเสนอออกไปอีก 1 ปี ตั้งแต่วันที่ 1 ม.ค.2561 ถึงวันที่ 31 ธ.ค.2561
นางสาวกุลยา ตันติเตมิท ผู้ตรวจราชการกระทรวงการคลัง ในฐานะโฆษกกระทรวงการคลัง เปิดเผยว่า คณะรัฐมนตรีได้มีมติเมื่อวันที่ 26 ธันวาคม 2560 เห็นชอบให้ขยายระยะเวลาการให้สิทธิประโยชน์ยกเว้นภาษีเงินได้ เพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่ ตามที่กระทรวงการคลังเสนอออกไปอีก 1 ปี ตั้งแต่วันที่ 1 มกราคม 2561 ถึงวันที่ 31 ธันวาคม 2561
ปัจจุบัน กระทรวงการคลังได้ให้สิทธิประโยชน์ทางภาษีเพื่อส่งเสริมผู้ประกอบการวิสาหกิจขนาดกลางและขนาดย่อมรายใหม่ โดยยกเว้นภาษีเงินได้สําหรับกําไรสุทธิของบริษัทหรือห้างหุ้นส่วนนิติบุคคลที่จดทะเบียนจัดตั้งขึ้นตั้งแต่วันที่ 1 มกราคม 2560 ถึงวันที่ 31 ธันวาคม 2560 ที่มีคุณสมบัติและปฏิบัติตามเงื่อนไขที่กําหนดไว้ตามพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ 637) พ.ศ. 2560 ซึ่งจะได้รับสิทธิยกเว้นภาษีเงินได้สําหรับกําไรสุทธิ 5 รอบระยะเวลาบัญชี นับแต่วันถัดจากวันที่ได้รับอนุมัติจากอธิบดี ดังนั้นเพื่อสร้างความเข้มแข็งและเพิ่มขีดความสามารถให้แก่ผู้ประกอบการวิสาหกิจขนาดกลางและขนาดย่อมรายใหม่อย่างต่อเนื่อง คณะรัฐมนตรีจึงเห็นชอบให้มีการขยายระยะเวลาการจดทะเบียนจัดตั้งบริษัทหรือห้างหุ้นส่วนนิติบุคคลเพื่อให้ได้รับสิทธิประโยชน์ยกเว้นภาษีเงินได้ออกไปอีก 1 ปี ตั้งแต่วันที่ 1 มกราคม 2561 ถึงวันที่ 31 ธันวาคม 2561 ซึ่งบริษัทหรือห้างหุ้นส่วนนิติบุคคลต้องมีคุณสมบัติและเป็นไปตามหลักเกณฑ์และเงื่อนไขที่กําหนดตามพระราชกฤษฎีกาดังกล่าว โดยสรุปดังนี้
1. บริษัทหรือห้างหุ้นส่วนนิติบุคคลต้องจดทะเบียนจัดตั้งขึ้นตั้งแต่วันที่ 1 มกราคม 2561 ถึงวันที่ 31 ธันวาคม 2561
2. มีทุนที่ชําระแล้วในวันสุดท้ายของรอบระยะเวลาบัญชีไม่เกิน 5 ล้านบาท และมีรายได้จากการขายสินค้าและการให้บริการในรอบระยะเวลาบัญชีไม่เกิน 30 ล้านบาท
3. มีรายได้จากการขายสินค้าและการให้บริการของกิจการที่ประกอบอุตสาหกรรมเป้าหมายตามหลักเกณฑ์ที่สํานักงานพัฒนาวิทยาศาสตร์และเทคโนโลยีแห่งชาติ กําหนดและได้ให้การรับรอง หรือรายได้เกี่ยวเนื่องกับการประกอบกิจการ อย่างใดอย่างหนึ่งหรือรวมกันไม่น้อยกว่าร้อยละ 80 ของรายได้ทั้งหมดในรอบระยะเวลาบัญชีของบริษัทหรือห้างหุ้นส่วนนิติบุคคลนั้น
สํานักนโยบายการออมและการลงทุน สํานักงานเศรษฐกิจการคลัง
โทร. 0 2273 9020 ต่อ 3638
รัฐบาลไทย-ข่าวทำเนียบรัฐบาล-นายกรัฐมนตรี กล่าวคำปราศรัยเนื่องในโอกาสวันขึ้นปีใหม่
วันจันทร์ที่ 31 ธันวาคม 2561
นายกรัฐมนตรี กล่าวคําปราศรัยเนื่องในโอกาสวันขึ้นปีใหม่
พลเอก ประยุทธ์ จันทร์โอชา นายกรัฐมนตรี กล่าวคําปราศรัยเนื่องในโอกาสวันขึ้นปีใหม่
พี่น้องประชาชนชาวไทยที่รัก
ในโอกาสวันขึ้นปีใหม่ พุทธศักราช 2562 ผมขอเชิญชวนพี่น้องประชาชนคนไทยตั้งจิตอธิษฐานอาราธนาคุณพระศรีรัตนตรัยและอํานาจสิ่งศักดิ์สิทธิ์ในสากล โปรดอภิบาลประทานพรให้สมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 และพระบรมวงศานุวงศ์ทุกพระองค์ ทรงพระเจริญยิ่งยืนนาน ทรงพระเกษมสําราญ พระพลานามัยสมบูรณ์แข็งแรง ทรงสถิตเป็นมิ่งขวัญร่มเกล้าแก่เหล่าพสกนิกรชาวไทยตราบกาลนิรันดร์
ในปีพุทธศักราช 2561 ที่ผ่านมา ประเทศไทยได้เกิดเหตุการณ์ขึ้นมากมาย บางเหตุการณ์ทําให้เราได้เห็นถึงพลังแห่งความรัก ความสามัคคีที่ยิ่งใหญ่ และพลังจิตอาสาของพี่น้องประชาชนคนไทย ซึ่งเป็นพื้นฐานจิตใจของคนไทยที่มีความรักและความเอื้ออารีต่อเพื่อนมนุษย์ด้วยกัน รวมถึงความต้องการที่จะมีส่วนช่วยให้สังคมอยู่ร่วมกันได้อย่างเป็นปกติสุข ในวันขึ้นปีใหม่นี้จึงเป็นนิมิตหมายที่ดีในการเริ่มต้นไปสู่สิ่งใหม่ด้วยจิตใจที่อิ่มเอมไปด้วยความสุข ความสดชื่น โดยนําสิ่งดี ๆ ในปีที่ผ่านมา มาเป็นแนวทางในการดําเนินชีวิต
ช่วงเวลานี้เป็นเวลาที่ทุกท่าน ได้เฉลิมฉลองศกใหม่กับครอบครัวและญาติมิตรตามวิถีประเพณีไทยที่ปฏิบัติกันมา สําหรับผู้ที่เดินทางกลับภูมิลําเนาหรือเดินทางไปท่องเที่ยว ณ สถานที่ต่าง ๆ ผมขอให้เดินทางด้วยความสติ ไม่ประมาทและคํานึงถึงความปลอดภัยเป็นที่ตั้ง พร้อมทั้งช่วยกันรักษาความเป็นระเบียบเรียบร้อย เพื่อทําให้เทศกาลแห่งความสุขนี้ เต็มไปด้วยความทรงจําที่ดีและเป็นพลังในการก้าวเข้าสู่ปีใหม่ต่อไป
เนื่องในวาระวันขึ้นปีใหม่ พุทธศักราช 2562 ผมขออัญเชิญคุณพระศรีรัตนตรัย และอํานาจสิ่งศักดิ์สิทธิ์ทั้งหลายที่ทุกท่านเคารพนับถือ อีกทั้งเดชะพระบารมีแห่งองค์สมเด็จพระเจ้าอยู่หัว และสมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 โปรดอภิบาลประทานพรให้พี่น้องประชาชนคนไทยทุกท่าน ประสบแต่ความสุข ความเจริญ ปราศจากภยันตรายทั้งปวง มีกําลังกาย กําลังใจที่เข้มแข็ง และสัมฤทธิ์ผลในสิ่งอันพึงปรารถนาทุกประการ สวัสดีปีใหม่ครับ
----------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กรมทางหลวงชนบทดำเนินโครงการขยายถนน 4 เลน รองรับปริมาณการจราจร และส่งเสริม ระบบโลจิสติกส์จังหวัดนครนายก
วันศุกร์ที่ 16 มิถุนายน 2560
กรมทางหลวงชนบทดําเนินโครงการขยายถนน 4 เลน รองรับปริมาณการจราจร และส่งเสริม ระบบโลจิสติกส์จังหวัดนครนายก
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย นย.3007 แยกทางหลวงหมายเลข 305 - บ้านคลอง 33 อําเภอองครักษ์ จังหวัดนครนายก ระยะทางรวม 18.368 กิโลเมตร
เพื่อสนับสนุนระบบโลจิสติกส์ รองรับการขนส่งสินค้า และส่งเสริมการพัฒนาเศรษฐกิจในพื้นที่จังหวัดนครนายกและจังหวัดใกล้เคียง
นายพิศักดิ์ จิตวิริยะวศิน อธิบดีกรมทางหลวงชนบท กล่าวว่า ทช. ได้พิจารณาโครงข่ายทางหลวงชนบทที่มีความสําคัญต่อการขนส่งสินค้าเกษตรกรรมและอุตสาหกรรม รวมทั้งสนับสนุนการท่องเที่ยวให้สามารถเดินทางได้สะดวก รวดเร็ว ปลอดภัย และสามารถรองรับการขยายตัวของเศรษฐกิจเพื่อเชื่อมโยงจากแหล่งผลิตไปสู่ผู้บริโภคในทุกระดับ ทช. ได้จัดสรรงบประมาณประจําปี 2560 จํานวน 681.300 ล้านบาท เพื่อขยายถนนทางหลวงชนบท สาย นย.3007 แยกทางหลวงหมายเลข 305 - บ้านคลอง 33 จาก 2 ช่องจราจร เป็น 4 ช่องจราจร โดยก่อสร้างเป็นถนนแอสฟัลต์คอนกรีต สะพานคอนกรีตเสริมเหล็กขนาดใหญ่ จํานวน 3 แห่ง ได้แก่ สะพานข้ามทางรถไฟ ที่ กม. 0+714 สะพานข้ามคลองชลประทาน ที่ กม.11+622 และ 15+512 และสะพานคอนกรีตเสริมเหล็กขนาดเล็ก จํานวน 6 แห่ง พร้อมระบบระบายน้ํา ไฟฟ้าแสงสว่าง เครื่องหมายจราจร และสิ่งอํานวยความปลอดภัยสําหรับผู้ใช้ทาง ปัจจุบันโครงการฯ อยู่ระหว่างเตรียมการก่อสร้าง กําหนดแล้วเสร็จในเดือนสิงหาคม 2562 ภายหลังจากโครงการฯ ก่อสร้างแล้วเสร็จจะเชื่อมต่อทางหลวงหมายเลข 305 กับทางหลวงชนบทสาย นย.2005 แยกทางหลวงหมายเลข 33 - บ้านคลอง 33 อําเภอบ้านนา จังหวัดนครนายก ที่อยู่ระหว่างการก่อสร้างขยายถนนเป็น 4 ช่องจราจร
ทั้งนี้ ถนนสาย นย.3007 มีปริมาณการจราจรเพิ่มเฉลี่ยสูงขึ้นประมาณร้อยละ 86.92 ต่อปี คาดว่าในปี 2563 จะมีปริมาณการจราจร 20,540 คัน/วัน
รัฐบาลไทย-ข่าวทำเนียบรัฐบาล-ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 11
วันอังคารที่ 17 เมษายน 2561
ประกาศรายชื่อผู้โชคดีจากโครงการแจกโชคจากการใช้บัตรเดบิต ครั้งที่ 11
กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 11 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด
นายพรชัย ฐีระเวช ที่ปรึกษาด้านเศรษฐกิจการเงิน สํานักงานเศรษฐกิจการคลัง ในฐานะรองโฆษกกระทรวงการคลัง เปิดเผยว่า กระทรวงการคลังมอบโชคเงินล้านในโครงการแจกโชคจากการใช้บัตรเดบิตต่อเนื่องเป็นเดือนที่ 11 เพื่อสนับสนุนการปรับเปลี่ยนพฤติกรรมการใช้จ่ายของประชาชนและร้านค้าไปสู่ทางเลือกใหม่ผ่านระบบอิเล็กทรอนิกส์ทดแทนเงินสด โดยตลอดการดําเนินโครงการได้รับการตอบรับอย่างดี ทั้งจากประชาชนซึ่งมีแนวโน้มหันมาใช้จ่ายผ่านบัตรเดบิตมากขึ้น โดยเฉพาะการใช้จ่ายรายการย่อยในชีวิตประจําวัน และจากร้านค้าที่มีการวางเครื่องรับชําระเงินทางอิเล็กทรอนิกส์หรือ EDC เพิ่มขึ้นต่อเนื่อง ยิ่งไปกว่านั้น การแจกโชคในครั้งนี้ นับเป็นเดือนที่ 4 ที่ได้เปิดโอกาสในการขยายสิทธิ์ไปถึงผู้ถือบัตรสวัสดิการแห่งรัฐให้สามารถลุ้นโชคได้ โดยการใช้จ่ายผ่านบัตร 1 ครั้ง เท่ากับ 1 สิทธิ์ สําหรับผู้ที่ใช้บัตรสวัสดิการแห่งรัฐเพื่อซื้อสินค้าหรือวัตถุดิบการเกษตร (ไม่รวมค่าใช้จ่ายในสวัสดิการเดินทางผ่านบัตรสวัสดิการแห่งรัฐ) เพื่อเป็นการขยายโอกาสการเข้าถึงบริการทางการเงินแบบอิเล็กทรอนิกส์ให้กับประชาชนผู้มีรายได้น้อยให้ได้เริ่มต้นสร้างความคุ้นเคยกับการรับสวัสดิการและใช้จ่ายผ่านบัตรทดแทนเงินสด และยังเป็นการช่วยให้การส่งผ่านสวัสดิการจากภาครัฐสู่ประชาชน ถูกต้อง ตรงตัว รวดเร็ว และโปร่งใสอีกด้วย
นายพรชัยฯ กล่าวต่ออีกว่า เป็นที่น่ายินดีกับคุณธนบดี มั่นจิตร์ ซึ่งเป็นผู้โชคดีจากการใช้บัตรเดบิตของธนาคารไทยพาณิชย์ จํากัด (มหาชน) ที่ได้รับรางวัลที่ 1 มูลค่า 1,000,000 บาท และบริษัท จิ้น เทียน ชั่น เทรดดิ้ง อินเตอร์เนชั่นแนล จํากัด ซึ่งเป็นผู้โชคดีด้านร้านค้าจากธนาคารกรุงเทพ จํากัด (มหาชน) ที่ได้รับรางวัลที่ 1 มูลค่า 1,000,000 บาท
ทั้งนี้ โครงการแจกโชคจากการใช้บัตรเดบิตจะสิ้นสุดเดือนพฤษภาคม 2561 (ข้อมูลธุรกรรมในเดือนเมษายน 2561) รวมเงินรางวัล 84 ล้านบาท โดยได้รับการสนับสนุนจากสํานักงานสลากกินแบ่งรัฐบาลจึงขอเชิญชวนให้ประชาชนหันมาใช้จ่ายผ่านบัตรเดบิตแทนเงินสด และร้านค้าเร่งติดตั้งเครื่อง EDC เพื่อรับชําระเงินด้วยบัตรเดบิต ซึ่งจะได้ร่วมลุ้นโชคเงินล้านและรางวัลอื่นอีกกว่า 1,032 รางวัลต่อเดือนในช่วงเดือนสุดท้ายของโครงการ โดยมีการประกาศรายชื่อผู้มีสิทธิ์ได้รับรางวัลที่ www.epayment.go.th โดยธนาคารจะติดต่อผู้มีสิทธิ์ได้รับรางวัลโดยตรงต่อไป
เลขานุการคณะอนุกรรมการขับเคลื่อนโครงการการให้ความรู้และส่งเสริมธุรกรรมอิเล็กทรอนิกส์
โทร 02 273 9020 ต่อ 3289 3229 และ 3315
รัฐบาลไทย-ข่าวทำเนียบรัฐบาล-​กกจ. เผย สถิติ คุมเข้มสาย/นายหน้าหลอกไปทำงานต่างประเทศ   3 ปี
วันอังคารที่ 19 พฤษภาคม 2563
​กกจ. เผย สถิติ คุมเข้มสาย/นายหน้าหลอกไปทํางานต่างประเทศ   3 ปี
กรมการจัดหางาน   เผย  สถิติช่วง 3 ปี ที่ผ่านมา (ปีงบประมาณ 2561 - 2563)ได้รับเรื่องร้องทุกข์ กรณี สาย/นายหน้า หลอกลวงคนหางานไปทํางานต่างประเทศ กว่า 1,500  ราย มูลค่าความเสียหายกว่า  100ล้านบาท
นายสุชาติ พรชัยวิเศษกุล อธิบดีกรมการจัดหางาน เปิดเผยว่า กรมการจัดหางาน ให้ความสําคัญกับปัญหาการหลอกลวงคนไทยไปทํางานต่างประเทศ และที่ผ่านมาได้มีมาตรการแก้ไขอย่างต่อเนื่อง โดยจากข้อมูล ช่วง 3 ปี ที่ผ่านมา (ปีงบประมาณ 2561 - 2563)ได้รับเรื่องร้องทุกข์ กรณีสาย/นายหน้า หลอกลวงคนหางานไปทํางานต่างประเทศ 1,548 ราย คิดเป็นมูลค่าความเสียหายกว่า 102,425,550 บาท ร้องทุกข์กล่าวโทษตาม พรบ.จัดหางานและคุ้มครองคนหางาน พ.ศ.2528 แล้ว 881 ราย
โดย ในมาตรการแก้ไขปัญหา นั้น กรมการจัดหางานได้ใช้มาตรการอย่างเข้มข้นตามนโยบายเน้นหนักของกระทรวงแรงงาน ได้แก่ 1. มาตรการป้องกัน โดยจัดตั้งชุดเฝ้าระวังตอบโต้ทางเครือข่ายสังคมออนไลน์ เพื่อ ตรวจสอบและติดตามเฟซบุ๊คและไลน์ของผู้ที่โฆษณาชักชวน/รับสมัครคนหางานไปทํางานต่างประเทศ 2. มาตรการปราบปราม บูรณาการความร่วมกับหน่วยงานที่เกี่ยวข้องในการจับกุม/ดําเนินคดี ผู้ที่ฝ่าฝืน พ.ร.บ. จัดหางานและคุ้มครองคนหางาน พ.ศ.2528 และที่แก้ไขเพิ่มเติม โดยใช้การดําเนินการทางกฎหมายอย่างเคร่งครัด ในรูปแบบประสานการติดตามการออกหมายจับจากพนักงานสอบสวน และประสานสํานักงานตรวจคนเข้าเมืองส่งหมายจับเข้าระบบคอมพิวเตอร์ออนไลน์ เพื่อจับกุมผู้ที่มีหมายจับในขณะที่จะเดินทางออกนอกประเทศหรือจะเดินทางเข้ามาในประเทศไทย และ 3. มาตรการสร้างการรับรู้ โดยการจัดประชุมชี้แจง/อบรม ให้ความรู้แก่ผู้นําชุมชน ประชาชนและคนหางานทั่วไป เพื่อให้มีความรู้เรื่องขั้นตอนของการเดินทางไปทํางานในต่างประเทศอย่างถูกต้อง รูปแบบหรือกลวิธีการหลอกลวงของสาย/นายหน้า รวมทั้งประชาสัมพันธ์อย่างต่อเนื่องผ่านสื่อต่างๆ และเปิดช่องทางให้ประชาชนสามารถแจ้งเบาะแสหรือร้องเรียนได้
อธิบดีกรมการจัดหางาน กล่าวเพิ่มเติมว่า ประชาชนทั่วไป/คนหางาน สามารถแจ้งเรื่องราวร้องทุกข์หรือแจ้งเบาะแสการหลอกลวงคนหางานได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือที่สายด่วนกระทรวงแรงงาน โทร. 1506 กด 2 กรมการจัดหางาน